CELEX: 32020D1736
Language: fi
Date: 2020-11-12 00:00:00
Title: Euroopan keskuspankin päätös (EU) 2020/1736, annettu 12 päivänä marraskuuta 2020, Euroopan keskuspankin tulon väliaikaisesta jakamisesta annetun päätöksen (EU) 2015/298 muuttamisesta (EKP/2020/56)

20.11.2020   
               
               
                  FI
               
               
                  Euroopan unionin virallinen lehti
               
               
                  L 390/63
               
            
         EUROOPAN KESKUSPANKIN PÄÄTÖS (EU) 2020/1736,
         annettu 12 päivänä marraskuuta 2020,
         Euroopan keskuspankin tulon väliaikaisesta jakamisesta annetun päätöksen (EU) 2015/298 muuttamisesta (EKP/2020/56)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 33 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin päätöksellä (EU) 2020/440 (EKP/2020/17) (1) on perustettu pandemiaan liittyvässä poikkeustilanteessa toteutettava väliaikainen osto-ohjelma (PEPP) rahapolitiikan toteuttamista varten. Euroopan keskuspankin päätökseen (EU) 2105/298 (EKP/2014/57) (2) on tarpeen sisällyttää säännökset PEPP-ohjelmasta kertyvän Euroopan keskuspankin tulon väliaikaisesta jakamisesta.
                  
               
                     (2)
                  
                  
                     Päätös (EU) 2015/298 (EKP/2014/57) olisi näin ollen muutettava vastaavasti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutos
            Korvataan päätöksen (EU) 2015/298 (EKP/2014/57) 1 artiklan d kohta seuraavasti:
            
                        ”d)
                     
                     
                        ’EKP:n arvopapereista saamalla tulolla’ sellaisista arvopapereita kertyviä nettotuloja, jotka EKP on hankkinut i) arvopaperimarkkinoita koskevan ohjelman mukaisesti Euroopan keskuspankin päätöksen EKP/2010/5 (*1) nojalla, ii) CBPP3-ohjelman mukaisesti Euroopan keskuspankin päätöksen (EU) 2020/187 (EKP/2020/8) (*2) nojalla, iii) ABSPP-ohjelman mukaisesti Euroopan keskuspankin päätöksen EKP/2014/45 nojalla, iv) jälkimarkkinoilla toteutettavan julkisen sektorin omaisuuserien osto-ohjelman (PSPP) mukaisesti Euroopan keskuspankin päätöksen (EU) 2020/188 (EKP/2020/9) (*3) nojalla ja v) pandemiaan liittyvän väliaikaisen osto-ohjelman (PEPP) mukaisesti Euroopan keskuspankin päätöksen (EU) 2020/440 (EKP/2020/17) (*4) nojalla.
                     
                  -----
         
         
            2 artikla
            Voimaantulo
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 31 päivästä joulukuuta 2020.
         
         
            Tehty Frankfurt am Mainissa 12 päivänä marraskuuta 2020.
            
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös (EU) 2020/440, annettu 24 päivänä maaliskuuta 2020, pandemiaan liittyvässä poikkeustilanteessa toteutettavasta väliaikaisesta osto-ohjelmasta (EKP/2020/17) (EUVL L 91, 25.3.2020, s. 1).
         
            (2)  Euroopan keskuspankin päätös (EU) 2015/298, annettu 15 päivänä joulukuuta 2014, Euroopan keskuspankin tulon väliaikaisesta jakamisesta (EKP/2014/57) (EUVL L 53, 25.2.2015, s. 24).